als_Latn dik_Latn sag_Latn
Arrestohet autori i vrasjes në varrezat e Sharrës (Burimi: Shekulli, www.shekulli.com.al)
Arrestohet autori i vrasjes në varrezat e Sharrës
Është arrestuar sot autori i vrasjes së 38-vjeçarit pranë varrezave të Sharrës.
Ergert Tafa 25 vjeç, ekzekutoi me pistoletë 38-vjeçarin teksa rregullonte një varr. Ngjarja ndodhi pasditen e djeshme në rrugën “Ndre Zadeja” pranë varrezave të Sharrës në Tiranë, ku Altin Çullhaj, 38 vjeç u qëllua me pistoletë.
Ai u transportua me urgjencë në Spitalin Ushtarak por nuk mundi t’u shpëtojë plagëve, duke humbur jetën pak minuta më pas. Ndërsa 25-vjeçari u largua menjëherë nga vendi i ngjarjes, pas vrasjes.
Vrasja dyshohet se ndodhi për shkak të një debati mes dy personave, i cili mendohet të jetë shkaktuar për një grua. Çullhaj po rregullonte varrin e një të afërmi, kur nisi një debat me 25-vjeçarin Tafa, i cili banonte pak metra më larg. Ky i fundit, dyshohet se qëlloi 38-vjeçarin për shkak se i ngacmonte një të afërme.
Ngjarja është ende nën hetim dhe po punohet për zbardhjen e saktë të motivit të vrasjes. Policia ka marrë në pyetje të afërm të viktimës, për të sqaruar debatin mes tyre.
24.12.2014
Burimi: Shekulli
als_Latn als_Latn als_Latn als_Latn als_Latn als_Latn als_Latn unk als_Latn